Tanja Reimonda

Tanja Reimonda Helēna Kaca (; dzimusi ) ir amerikāņu aktrise, kura plašāk pazīstama kā Aleksa Ruso seriālā "Pazudušie" un Britānija Golda seriālā "Goliāts" (Goliath). Arī pazīstama ar lomām seriālos "Malkolms pa vidu" (Malcolm in the Middle), "90210" un "Čikāga liesmās".

 Dzīvesgājums 
Tanja Reimonda piedzima 1988. gada 2. martā Losandželosā, Kalifornijā, Džonam un Anai Marijai Kaciem. Viņas tēvs ir ebrejs ar poļu—krievu izcelsmi, bet māte ir franču—korsikāņu izcelsmes. Tanja Reimonda mācījās un absolvēja Losandželosas Franču liceju.

Tanjas Reimondas pirmais ieskats aktiermākslā bija jau skolas laikā, kad viņa aizstāja citu meiteni skolas izrādē. Vēlāk, aptuveni desmit gadu vecumā, viņa sāka filmēties reklāmās.

 Karjera 
Tanja Reimonda debitēja televīzijā 12 gadu vecumā, 2000. gadā piedaloties seriāla Providence sērijā. Viņas izrāviena loma bija četru sēriju gara uzstāšanās populārajā seriālā "Malkolms pa vidu" (Malcolm in the Middle). Pēc tam 2006. gadā, 17 gadu vecumā, Tanja Reimonda parādījās trīs seriāla "Pazudušie" otrās sezonas sērijās, bet trešajā sezonā viņas loma tika ievērojami paplašināta. Viņa piedalījās arī nākamajās trīs sezonās, kopumā parādoties 20 sērijās. Aktrise atzinusi, ka filmēšanās šajā seriālā un loma tajā bijusi viena no viņas mīļākajām pieredzēm.

No 2008. līdz 2009. gadam Tanja Reimonda piedalījās astoņās seriāla Cold Case sērijās. Viņai bija arī atkārtotas lomas seriālos "90210", "Čikāga liesmās" un Switched at Birth. Papildus televīzijas darbiem Tanja Reimonda filmējās arī mazbudžeta filmās Wild Cherry, Chillerama un Elsewhere, bet 2013. gadā viņa atveidoja otrā plāna lomu filmā Texas Chainsaw 3D. 2012. gadā Tanija Reimonda atveidoja vienu no galvenajām lomām seriālā Death Valley, taču seriālu atcēla pēc vienas sezonas.

No 2016. līdz 2021. gadam aktrise filmējās kopā ar Billiju Bobu Torntonu seriālā "Goliāts" (Goliath). 2023. gadā Tanja Reimonda parādījās vienā seriāla For All Mankind sērijā un trīs seriāla "Ielu advokāts" (The Lincoln Lawyer) sērijās.

 Personīgā dzīve 
Pateicoties mācībām Losandželosas Franču licejā, Tanja Reimonda brīvi runā franču valodu. 2018. gadā aktrise paziņoja par saderināšanos ar mākslinieku Cio Cigleru. 2025. gadā Tanja Reimonda sāka biežāk parādīties sabiedrībā kopā ar aktieri Natanu Filjonu, lai gan neviens no viņiem publiski nav apstiprinājis attiecības.

 Filmogrāfija 

 Lomas filmās 
GadsNosaukumsLoma2008The Other Side of the TracksAmēlija2009Wild CherryHelēna MaknikolaElsewhereDžiliana2011ChilleramaZelda2012Blue Like JazzLaurina2013Texas Chainsaw 3DNikija2017Dirty LiesAmbera2020"Dzelme pekles dziļumā 3" (Deep Blue Sea 3)Emma Kollinsa2023WaldenSalija Hanta2024Nutra DaysNikola Čeisa

 Televīzija 
GadsNosaukumsLomaPiezīmes2000ProvidenceElisasērija: Syd in Wonderland2000The Brothers GarciaNikola2 sērijas2001—2002"Malkolms pa vidu" (Malcolm in the Middle)Sintija Sandersa4 sērijas2003The GuardianPetrasērija: Big Coal2006MediumTeilora Grīnasērija: S.O.S.2008The CleanerNikasērija: Five Little Worlds2008"CSi Ņujorka" (CSI NY)Laura Romanasērija: The Cost of Living2009"Nozieguma skelets" (Bones)Leksijasērija: Mayhem on a Cross2008—2009Cold CaseFrenkija Rafertija8 sērijas2009"Likums un kārtība" (Law & Order: Criminal Intent)Šelija Smita/Berdžita Kaspersasērija: Revolution2009CrashRoksana Taigpena2 sērijas2010The ForgottenSāra Pūlasērija: Mama Jane2006—2010"Pazudušie" (Lost)Aleksa Ruso20 sērijas2010LookKortnija3 sērijas2011"Īpašo uzdevumu vienība Hawaii 5-0" (Hawaii Five-0)Melānija Eirsasērija: Clean2012Death ValleyKārla Rinaldijagalvenā loma; 12 sērijas2012"90210"Sonija Rīza3 sērijas2012—2013Switched at BirthZara8 sērijas2013"Čikāga liesmās" (Chicago Fire)Nikola Sermonsa2 sērijas2014IntelligenceEmīlija Tinerasērija: Secrets of the Secret Service2014"Lielā sprādziena teorija" (Big Bang Theory)Ivetasērija: The Locomotive Manipulation2015"CSI Lasvegasa" (CSI)Tina Elisasērija: Hero to Zero2015—2016"Pēdējais kuģis" (The Last Ship)Valērija Reimonda4 sērijas2016—2021"Goliāts" (Goliath)Britānija Goldagalvenā loma; 30 sērijas2023"Speciālo uzdevumu vienība S.W.A.T." (S.W.A.T.)Ebijasērija: Witness2005; 2023"NCIS: izmeklēšanas dienests" (NCIS)Hloja Marlena/Anna Realasērija: An Eye for an Eye; sērija: Evil Eye2023For All MankindAtēnasērija: The Bear Hug2023"Ielu advokāts" (The Lincoln Lawyer)Trina Rafertija3 sērijas

 Atsauces 

 Ārējās saites 

Kategorija:1988. gadā dzimušie
Kategorija:Amerikāņu kinoaktrises
Kategorija:ASV televīzijas aktrises